 Eebbe wuxuu ku mannaysan nicmooyin badan oon la koobi karin halkanna waxaa lagu sheegay fardaha, baqlaha iyo dameeraha oo Eebbe u-abuuray in lagu intifaaco iyo in lagu xarragoodo, wuxuuna Eebbe sheegay inuu abuuri waxayna ogayn, taasina waa mucjizada Quraanka oo Eebbe had iyo jeer wuxuu ahaysiiyaa waxaan jiri jirin, xagga Eebbaana Jid Toosan oo xaq ah yahay, kuwa ka leexday Eebbana waa jiraan, hadduu doonana wuu hanuunin lahaa dhammaan, waxaa kale oo nicmooyinka Eebbe kamid ah roobka wax laga cabbo, lana daaqsado dooggiisa, kuna soo bixiyo beero kala duwan iyo midho nooc kasta leh, waana arrin ciddii fikiri ay ku waano-qaadato, waxaa kale oo kamid ah nimcooyinka Eebbe ee u-baahan in laga faaiidaysto habeenka, maalinta, qorraxda, dayaxa iyo xiddigaha, oo lagu sakhiray amarka Eebbe iyo nicmooyinka kale ee kala duwan ee Eebbe ku abuuray dhulka dadka dartiis, waana wax ay ku waano-qaataan kuwa caqliga leh ee xusuusta, wanaagna falaan xumaanna ka tagaan, Eebbana si dhab ah u-mahadiyaan una caabudaan. 